Ráðgert er að hægt verði að senda fólk og birgðir í land eftir um klukkustund . „ Þeir lóna bara þarna aðeins fyrir utan og sæta færis . Ég heyrði í þeim áðan og þá gerðu þeir ráð fyrir því að geta ferjað fólkið í land innan klukkutíma , “ segir Ásgeir . „ Bæði er mjög há sjávarstaða og einhverjir 50 hnútar , svo það er mjög hvasst . “ Uppfært kl. 14:10 : Áhöfn Landhelgisgæslunnar hefur farið eina ferð með léttbátnum í land til að kanna aðstæður . Engir farþegar voru með í ferðinni en þeir munu hafa flutt einhvern búnað með sér í land . Vonast er til þess að hægt verði að flytja fólk í land fyrir klukkan þrjú .